Sabinet | Volume 118, Issue 3293
Volume 118, Issue 3293, 2015
Die Kerkblad - Volume 118, Issue 3293, August 2015
Volume 118, Issue 3293, August 2015
Vrae oor die hel : van die redakteur
In &apos;n onlangse koerantrubriek is die vraag aan die orde gestel: Waar is die hel? Dit is gedoen na aanleiding van &apos;n opmerking deur die bekende kunstenaar Nataniël, toe hy mense aangemoedig het om kerk toe te gaan deur te sê: "Jy gaan hel toe, gaan kerk toe." In die koerantrubriek is drie persone gevra om hulle standpunt te gee - &apos;n teoloog (dr. Chris Jones), &apos;n paleontoloog (dr. Jurie van den Heever) en &apos;n filosoof (prof. Louise du Toit). Nie een van hulle aanvaar die werklikheid van &apos;n hel as deel van die hiernamaals nie.
Gebede met groot krag : uit die Woord
Soms vra gelowiges: Waarom is my gebede so kragteloos? Wanneer ek bid, gebeur daar niks nie. Dit voel vir my dit help nie om te bid nie. My gebede dring nie deur tot by die Here nie. Dikwels bring my gebedslewe my in vertwyfeling. Is dit nog die moeite werd om te bid? Kom ons kyk wat sê Jakobus oor gebed.
Wat beteken totale verdorwenheid? (in die lig van die "gay-debat") : redaksioneel
As gereformeerde gelowiges bely ons op grond van die Woord on der andere in Sondag 3 van die Heidelbergse Kategismus dat ons natuur deur die sondeval só verdorwe geraak het dat ons in sonde ontvang en gebore word. Die konsekwensie hiervan is dat ons geheel en al onbekwaam tot enige goed is en geneig tot alle kwaad, tensy die wonder van die wedergeboorte deur die Heilige Gees in ons plaasvind.
Wie bepaal wat &apos;n huwelik is? : brandpunt
Op 26 Junie 2015 het die Amerikaanse hooggeregshof met &apos;n meerderheidstem beslis dat homoseksuele huwelike gewettig moet word. Dié besluit het &apos;n einde gebring aan onsekerheid in Amerikaanse deelstate oor die posisie van dieselfde geslag-huwelike (gay-huwelik). Amerika is nie die eerste land wat dieselfde geslag-huwelike erken nie. Meer as 15 ander lande, almal sogenaamde Westerse lande, erken tans sulke huwelike. Suid-Afrika was die vyfde land wat gay-huwelike gewettig het, naamlik op 14 November 2006, en is tans die enigste in Afrika wat sodanige huwelike erken.
Bybelse eskatologie (8) - die uitsien na die wederkoms gee betekenis aan elke dag (2) : fokus
Dit is duidelik dat die mense van die Nuwe Testament aangespoor is om die Here Jesus se terugkeer te verwag en dit elke dag te vier. Sonder om te tegnies daaroor te raak, is dit duidelik dat die vroegste Christene die wederkoms baie binnekort verwag het, eintlik nog in hulle eie leeftyd (vgl. Matt. 24:43; Mark. 13:35). Trouens, elke geslag het dit nog so gesien. In die sogenaamde profetiese redes in Matteus 24, Markus 13 en Lukas 21 sinspeel die boodskap hoofsaaklik op die komende verwoesting van Jerusalem, maar kan die leser ook deur interpretasie verwysings na die wederkoms aflei. Toe Jesus volgens Lukas 17:20 gevra is wanneer die koninkryk van God sal aanbreek, was sy antwoord kort en kragtig: "Die koninkryk van God is hier by julle."
Die Neo-ateïsme (2) - hoe reageer ons daarop? : fokus
In die vorige artikel is die basiese grondfoute van die Neo-Ateïsme blootgelê, wat godsdiens al hoe meer uit die openbare na die privaat terrein rangeer en al hoe meer beperkings op die openbare getuienis van Christene en kerke plaas. Hoe reageer ons daarop?
Die rol van diakens en die diakonie in plaaslike hulpverlening (2) : fokus
Source: Die Kerkblad 118, pp 14 –16 (2015)
Die diakenamp het &apos;n lang geskiedenis in talle kerke sedert die instelling daarvan, soos in Handelinge 6:1-7 beskryf. Tans is daar &apos;n neiging om dié amp af te skaal of selfs te laat verdwyn. Dit is nodig om weer na te dink oor die rol en opdrag van die diaken in die gemeente, en hoe om die sinvolheid van die amp te laat herleef. In die eerste artikel (DK Julie 2015) is gekyk na die oorsprong van die diakenamp. In hierdie bydrae word gefokus op die Gereformeerde tradisie, die rol van die diakenamp in wyksverband en die rol van die diakonie na buite.
Die kerk en die pers : fokus
Die kerk en die pers ... met die huidige "gay-debat" opnuut in die spervuur. Kom ons kyk na hier die verhouding - en onthou, hierdie artikel is deur &apos;n dominee geskryf, nie &apos;n joernalis nie. Daarom is die fokus ook die kerk; daarmee bedoel ons natuurlik die kerk se mense. Hoe moet ons teenoor die pers optree? Hoe behoort die verhouding te wees? Wat mag ons van die pers verwag en wat nie? Kom ons gee &apos;n paar merkers.
Geloofsgroei ... deur daaglikse bekering : fokus
Met elke gelowige, of sy/haar geloof nog in sy kinderskoene staan of ver op die pad na volwassenheid gegroei het, het wonders gebeur. Hy/sy het saam met Christus gesterf. Dit beteken dat die ewige straf vir die gelowige klaar voltrek is. Nooit sal God ons straf nie. Ja, ons sal getugtig word, ons sal gesnoei en gevorm word, maar die straf is gedra en ons is van al ons skuld en sonde vrygespreek. Die wonder hou nie op nie, want ons het ook saam met Christus opgestaan. Ons het die dood oorwin en Satan se mag in ons lewe is gebreek. Ons lewe nou Christus se lewe, &apos;n nuwe lewe wat geheilig is en wat al meer na die beeld van Christus vernuwe word. Om so seker te wees dat ons saam met Christus gesterf en opgestaan het, plant die Heilige Gees geloof in ons harte. Dit is alreeds &apos;n wonder dat nietige mense in God kan glo en aan alles wat Hy gedoen en belowe het. Net so wonderlik is dit dat geloof kan groei. Die groeistadium van ons geloofslewe kan met leeftydfases vergelyk word, byvoorbeeld &apos;n baba-geloof, kleuter-geloof, tiener-geloof en volwasse geloof. Elkeen van ons moet onsself ondersoek in watter stadium ons in ons geloofsgroei is, want geloof kan net groei of net kwyn. In &apos;n kort reeks wil ons daaroor nadink dat geloofsgroei onder andere plaasvind deur groei in daaglikse bekering, groei in geloofskennis, groei in geloofsvertroue en groei in geloofsdade. In hierdie artikel ontdek ons opnuut dat geloof deur daaglikse bekering groei.
Kerke in die Waterberg-Bosveldstreek : van oraloor
Source: Die Kerkblad 118, pp 22 –25 (2015)
Elkeen wat gedurende die winter die hitte van die Bosveld opsoek, ry gewoonlik deur &apos;n groot deel van die Waterberge. Die eerste ontmoeting met die Waterberge vanaf Pretoria op die N1 is Kranskop wat majestueus uit die vlakte verrys, met die uitgestrekte Springbokvlakte aan die suide- en suidoostekant. Die gebied Waterberg het sy naam gekry vanweë die natuurlike rykdom aan watervalle, standhoudende strome, permanente fonteine en vleie weerskante van &apos;n bergreeks wat strek ongeveer oos vanaf Thabazimbi tot by Potgietersrus.
Kuratorerapport aan die kerke Junie 2015 : van oraloor
Die Kuratore van die Teologiese Skool van die Gereformeerde Kerke in Suid-Afrika het op 18 Junie 2015 te Potchefstroom vergader.
Saaiersfonds maak eerste uitbetaling : van oraloor
Author E.J. (Edmund) De Beer
Te midde van soveel negatiewe gebeure, vind daar ook positiewe gebeurtenisse plaas. So &apos;n positiewe gebeurtenis is die eerste uitbetaling uit die Saaier van die Woord-fonds wat vroeër vanjaar gemaak is. R240 000 is uit die fonds betaal om teologiese studente aan ons Teologiese Skool te ondersteun.
Die Gereformeerde Skool Dirk Postma : van oraloor
Author J.G. (Hannes) Noeth
Dit is my voorreg om u &apos;n een en ander oor Die Gereformeerde Skool Dirk Postma mee te deel. Aan baie van ons lidmate en gemeentes is ons skool goed bekend, ander het al daarvan gehoor, sommiges het bepaalde persepsies oor wie ons is. Ek vertel u graag in hierdie artikel wie ons werklik is en wil wees.
Gereformeerde Kerke - quo vadis? : briewe
Authors: Nic Van der Walt and Johannes Smit
Ek is &apos;n (byna) 71-jarige lidmaat wat al heelwat veranderings meegemaak het; ek het gesien hoe van die onmoontlike dinge waarvan ons kleintyd in die Skim gelees het, werklikheid geword het, hoe mense inderdaad op die maan geland het, hoe supersoniese stralers mense in die lugruim vervoer, hoe treine teen &apos;n spoed van 574,8 km per uur op &apos;n ysterspoor ry, hoe ons die Bybel op ons selfone kan lees en nog vele ander eietydse wonders, ook hoe die rekenaartegnologie hierdie brief binne sekondes by die regte adres kan aflewer, ensovoorts.